നാശനഷ്ടം തിട്ടപ്പെടുത്താന് അഡീഷണല് ചീഫ് സെക്രട്ടറിയെ ചുമതലപ്പെടുത്തി മല്ലപ്പള്ളി : വെള്ളപ്പൊക്ക കെടുതികള് മൂലം ഉണ്ടായ നാശനഷ്ടം തിട്ടപ്പെടുത്തി നഷ്ടപരിഹാരം നല്കുന്നതിന് ആവശ്യമായ നടപടികള് സ്വീകരിക്കാന് അഡീഷണല് ചീഫ് സെക്രട്ടറിയെ ചുമതലപ്പെടുത്തിയിട്ടുണ്ടെന്ന് മുഖ്യമന്ത്രി പിണറായി വിജയന് അറിയിച്ചു.മണിമലയാറ്റില് ജലനിരപ്പ് ഉയര്ന്നതിനെ തുടര്ന്ന് മല്ലപ്പള്ളിയിലും തിരുവല്ലയിലും നാശനഷ്ടം നേരിട്ടവര്ക്ക് അടിയന്തരമായി സഹായം ലഭ്യമാക്കണമെന്ന് ആവശ്യപ്പെട്ട് കേരള കോണ്ഗ്രസ് വൈസ് ചെയര്മാന് ജോസഫ് എം പുതുശേരി നല്കിയ നിവേദനത്തിനുള്ള മറുപടിയിലാണ് മുഖ്യമന്ത്രി ഇക്കാര്യംഅറിയിച്ചത്. ഉരുള്പൊട്ടലില് സര്വതും നഷ്ടപ്പെട്ട ആളുകള്ക്ക് പ്രത്യേക പാക്കേജ് പ്രഖ്യാപിച്ച് അടിയന്തര സഹായം നല്കണമെന്നും പ്രളയത്തില് അപ്രോച്ച് റോഡ് ഒലിച്ചുപോയ കോമളം പാലത്തിന്റെ ഇരുകരകളിലും താമസിക്കുന്നവര്ക്ക് അടിയന്തരമായി ഗതാഗത സൗകര്യം ഒരുക്കണമെന്നും നിവേദനത്തില് ആവശ്യപ്പെട്ടിരുന്നു.